El termini d'inscripció dels cursos monogràfics del Campus Obert a la Ciutadania continua obert fins al 9 de gener
21 de desembre 2023

![](/media/lzqbbuq0/dscf2932_c.jpg?width=850&height=637.5)

La inscripció telemàtica dels cursos monogràfics febrer-maig del Campus Obert a la Ciutadania continuarà oberta fins al 9 de gener. Enguany el Campus Obert ha programat un total de 26 activitats diverses: 12 tallers, 9 xarrades, un seminari i, a més, introduïx un nou programa denominat 'Tertúlies de profit'.

La inscripció es podrà presentar presencialment només en aquells casos en què la persona no puga matricular-se en línia per no tindre mitjans informàtics disponibles del 7 al 9 de gener en horari de 9 a 13 hores en el Punt d'Informació Educació/COC (c/ Camí Real, 65, 1a planta, Sagunt) o a la Casa Municipal de Cultura (c/ Progrés, 9, el Port de Sagunt).

Esta proposta anirà completant-se en pròximes edicions de la programació. A més, enguany també s'inclouen les propostes de l'alumnat del Campus: 'Experiències Compartides' amb 6 experiències compartides que l'alumnat expert del campus oferix a totes les persones que tinguen interés a realitzar la pràctica creativa i l'aplicació de tècniques de treball concretes.

En la web [http://www.sagunt.es](http://www.sagunt.es) s'ha publicat el fullet informatiu. Els exemplars en paper es poden recollir en els diferents centres informatius de l'Ajuntament: biblioteques, Centre Cívic, Casa de Cultura, etc.

La inscripció en línia es pot fer a través del següent enllaç: [https://aytosagunto.apuntate.online/pio/](https://aytosagunto.apuntate.online/pio/).

Els llistats de les persones admeses, després del sorteig públic de places, es durà a terme el 15 de gener a les 9.30 a la Casa Municipal de Cultura. Les llistes es publicaran en el Tauler d'anuncis de la Casa Municipal de Cultura, en el Tauler d'anuncis del Departament de Cultura i en la web de l'Ajuntament: [https://aytosagunto.es/es/ayuntamiento/areas-yservicios/cultura-y-educacion/campus-abierto-a-la-ciudadania/novedades/](https://aytosagunto.es/es/ayuntamiento/areas-yservicios/cultura-y-educacion/campus-abierto-a-la-ciudadania/novedades/).  
  
La matriculació es durà a terme del 22 al 25 de gener de 2024. Si la persona no pot matricular-se en línia per no disposar de mitjans informàtics disponibles podrà fer-ho presencialment el 22 i 23 de gener a la Casa Municipal de Cultura i el 24 i 25 de gener en el Punt d'Informació Educació/COC. L'impagament de la matrícula dins del període especificat (del 22 al 25 de gener) implicarà la renúncia al curs.

![](/media/1i2p2zz1/img-20231110-wa0005_c.jpg?width=850&height=477.64639639639637)

*   [](http://www.facebook.com/sharer.php?u=https://aytosagunto.es/va/actualitat/el-termini-d-inscripcio-dels-cursos-monografics-del-campus-obert-a-la-ciutadania-continua-obert-fins-al-9-de-gener/ "Facebook")
*   [](http://twitter.com/share?url=https://aytosagunto.es/va/actualitat/el-termini-d-inscripcio-dels-cursos-monografics-del-campus-obert-a-la-ciutadania-continua-obert-fins-al-9-de-gener/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-termini-d-inscripcio-dels-cursos-monografics-del-campus-obert-a-la-ciutadania-continua-obert-fins-al-9-de-gener/ "Linked In")
*   [](mailto:?body=https://aytosagunto.es/va/actualitat/el-termini-d-inscripcio-dels-cursos-monografics-del-campus-obert-a-la-ciutadania-continua-obert-fins-al-9-de-gener/)